Mil-lejla fis-6 p.m. sa nofsilejl tas-Sibt, Triq Sarria, Floriana ser tkun magħluqa għat-traffiku minħabba l-kunċert ta’ Joseph Calleja li se jsir għada l-Ġimgħa fuq il-fosos tal-Floriana. It-traffiku minflok se jgħaddi minn Triq Vincenzo Bugeja u Triq Sant’ Anna. It-trasport pubbliku se jgħaddi minn Triq Sant’ Anna u Vjal Nelson. Fil-ġurnata tal-kunċert, se jkun offrut servizz ta’ trasport speċjali li se jopera mill-11 p.m. sas-1.30 a.m. mit-terminus tal-Belt Valletta għall-lokalitajiet kollha. Il-biljetti ta’ €3 se jkunu validi għall-ġurnata kollha inkluż is-servizz speċjali. Il-Park & Ride tal-Floriana se jibqa’ miftuħ sas-1 a.m. Nhar is-Sibt 19 ta’ Lulju bejn id-9.30 p.m. u l-11 p.m. u l-Ħadd 20 ta’ Lulju bejn is-7 p.m. u s-7.45 p.m. u l-9.45 p.m. u l-10.15 p.m, se tkun magħluqa għat-traffiku parti minn Triq Reġjonali mir-roundabout tal-Imsida fejn hemm l-iskate part sar-roundabout fi Triq Psaila Santa Venera minħabba l-festa ta’ San Ġużepp tal-Imsida. It-traffiku li jkun ġej minn St. Andrews se jgħaddi mill-by-pass ta’ Birkirkara u dak li jkun ġej mill-mini ta’ Santa Venera se jgħaddi minn Triq Psaila. U minħabba t-tellieqa ta’ 5 km li se ssir fil-by-pass tal-Imtarfa nhar it-Tlieta 22 ta’ Lulju, dan se jkun magħluq għat-traffiku bejn is-6.30 p.m. u l-10 p.m. It-traffiku se jgħaddi minflok miċ-ċentru tal-Imtarfa.